CELEX: 62013CN0151
Language: sl
Date: 2013-03-25 00:00:00
Title: Zadeva C-151/13: Predlog za sprejetje predhodne odločbe, ki ga je vložilo Cour administrative d'appel de Versailles (Francija) 25. marca 2013 – Le Rayon d'Or SARL proti Ministre de l'Économie et des Finances

15.6.2013   
            
            
               SL
            
            
               Uradni list Evropske unije
            
            
               C 171/17
            
         Predlog za sprejetje predhodne odločbe, ki ga je vložilo Cour administrative d'appel de Versailles (Francija) 25. marca 2013 – Le Rayon d'Or SARL proti Ministre de l'Économie et des Finances
   (Zadeva C-151/13)
   2013/C 171/35
   Jezik postopka: francoščina
   
      Predložitveno sodišče
   
   Cour administrative d'appel de Versailles
   
      Stranki v postopku v glavni stvari
   
   
      Tožeča stranka: Le Rayon d'Or SARL
   
      Tožena stranka: Ministre de l'Économie et des Finances
   
      Vprašanje za predhodno odločanje
   
   Ali je treba člen 11(A)(1)(a) Šeste direktive (1), po katerem je bil povzet člen 73 Direktive 2006/112/ES (2), razlagati tako, da „plačilo za oskrbo“, ki ga zavod za zdravstveno zavarovanje izplača ustanovam za nastanitev odvisnih starejših oseb v skladu z določbami člena L. 174-7 zakonika o socialni varnosti in ki je oproščeno plačila davka na dodano vrednost na podlagi člena 261(4), točka 1b, splošnega davčnega zakonika, pomeni subvencijo, ki je neposredno povezana s ceno oskrbe, ki jo prejemajo oskrbovanci, in ki zato spada na področje uporabe davka na dodano vrednost?
   
      (1)  Šesta direktiva Sveta z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero (77/388/EGS) (UL, posebna izdaja v slovenščini, poglavje 9, zvezek 1, str. 23).
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1).